पाएं अपने शहर की ताज़ा ख़बरें और फ्री ई-पेपरडाउनलोड करें
शहर में लॉकडाउन लगाए जाने की सारी अटकलें शाम को समाप्त हो गई है। आज सुबह से शहर के लोगों में लाॅकडाउन लगाए जाने को लेकर चर्चा हो रही थी। वार रूम मीटिंग में आज शहर में नाइट कर्फ्यू सख्त तरीके से लगाए जाने का फैसला सामने आया है। इससे पहले पंजाब में मिनी लॉकडाउन और हरियाणा में लॉकडाउन लगाने की घोषणा की जा चुकी है। शहर में कोरोना संक्रमण के मामले लगातार बढ़ रहे है। चंडीगढ़ में 4 मई की शाम 5.00 बजे से 11 मई सुबह 5.00 बजे तक पाबंंदियां जारी रहेंगी।
आज हुई वार रूम मीटिंग में शहर के प्रशासक वीपी सिंह बदनोर और शहर के अधिकारियों की मीटिंग हुई। जिसमें वीकएंड लॉकडाउन पर समीक्षा की गई और ट्राईसिटी के डीसी से कोरोना संक्रमण के हालात के बारे में जानकारी ली गई। संक्रमण की चेन को तोड़ने के लिए मिलकर काम करने की बात कही गई। मीटिंग के दौरान शहर के पत्रकारों को फ्रंट लाइन वॉरियर्स घोषित किया गया। इससे पहले पंजाब के मुख्यमंत्री ने भी पत्रकारों को फ्रंट लाइन वॉरियर्स घोषित किया था।
शहर में अब पहले से सख्त तरीके से प्रशासन पेश आएगा और कई तरह की पाबंदियां लगाई गई है।
केवल आवश्यक सेवाओं की दुकान ही खुलेंगी। गैरजरूरी सभी दुकानें बंद रहेंगी।
गवर्नमेंट ऑफिस और बैंक 50 फीसद स्टाफ के साथ काम करेंगे।
प्राइवेट ऑफिस में वर्क फ्रॉम हो यह करना होगा सुनिश्चित।
होटल-रेस्टोरेंट, कैफे, फूड ज्वाइंट्स रात नौ बजे तक केवल होम डिलिवरी कर सकते हैं। होटल या रेस्टोरेंट में बैठाकर खाना नहीं खिला सकते।
गवर्नमेंट ऑफिस में आने वाले विजिटर्स को वैक्सीनेशन सर्टिफिकेट और नेगेटिव कोविड रिपोर्ट देनी जरूरी होगी।
सुखना लेक, म्यूजियम, लाइब्रेरी, रॉक गार्डन बंद रहेंगे।
दूध, डेरी, ब्रेड, फल, सब्जी, मीट और मोबाइल रिपेयर की दुकानें खुल सकेंगी।
वीकेंड कर्फ्यू शनिवार रविवार को पहले की तरह जारी रहेगा।
शहर में आज कोरोना संक्रमण के संदिग्ध मरीजों की जांच की गई जिसमें से 890 नए संक्रमित मरीज सामने आए है।
शहर में रोजाना कोरोना संक्रमण के मामले बढ़कर सामने आ रहे है। आज शहर के विभिन्न स्थानों पर कोरोना के संदिग्ध मरीजों की जांच की गई। जिसमें से 890 नए संक्रमित मरीज मिले है। शहर में आज तक 45 हजार 196 पॉजिटिव मरीज सामने आ चुके है। जिसमें से 36 हजार 746 मरीज ठीक हो चुके है। शहर में इस समय 7 हजार 943 एक्टिव मरीज है जिनका इलाज अस्पतालों में हो रहा है। शहर में आज तक कोरोना संक्रमण के 507 मरीजों की मौत हो चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn